Predbežné čerpanie rozpočtových prostriedkov EPZF do 31. 8. 2020

Podľa týchto ustanovení možno pripísané príjmy využívať na potreby financovania akýchkoľvek výdavkov z EPZF. Akákoľvek časť príjmov, ktorá zostala v rozpočtovom roku nevyužitá, sa automaticky prenesie do nasledujúceho rozpočtového roka .

Pri rozpočtovom článku 05 02 18 – Školské programy bolo plnenie na konci augusta 2020 približne o 34 miliónov EUR nižšie ako profil výdavkov. Očakáva sa, že konečné výdavky do konca tohto rozpočtového roka zostanú o niečo nižšie ako rozpočtovaná suma, čo je primárne odrazom faktických dôsledkov pandémie COVID-19 na čerpanie v tomto režime.

V prílohe k tejto správe sa uvádza predbežné plnenie rozpočtu za obdobie od 16. októbra 2019 do 31. augusta 2020. Porovnáva sa úroveň plnenia s profilom výdavkov v systéme včasného varovania, ktorý bol vytvorený v súlade s článkom 28 nariadenia (EÚ) č. 1306/2013.

3.2.Priame platby

Do konca augusta 2020 bolo čerpanie rozpočtových prostriedkov na priame platby o niečo vyššie, ako sa predpokladalo podľa profilu výdavkov.

Pri rozpočtovom článku 05 03 01 – Oddelené priame platby vykázané výdavky presahujú profil výdavkov o 829 miliónov EUR. Pri zohľadnení odhadovaných pripísaných príjmov, ktoré sú k dispozícii pre daný článok, t. j. 921 miliónov EUR, je však spôsob plnenia v súlade s historickým profilom.

Výdavky na režim základnej platby boli o niečo vyššie, ako sa očakávalo podľa profilu čerpania, kým výdavky na režim jednotnej platby na plochu a na platbu na poľnohospodárske postupy prospešné pre klímu a životné prostredie boli o niečo nižšie ako profil čerpania.

Pri rozpočtovom článku 05 03 02 – Iné priame platby sú vykázané výdavky v súlade s profilom výdavkov.

4.Plnenie rozpočtu na strane príjmov pripísaných EPZF

Z tabuľky v prílohe vyplýva, že ku koncu augusta 2020 sa vybrali pripísané príjmy vo výške 460,9 milióna EUR, a najmä:

·príjmy z opráv na základe rozhodnutí o schválení účtovných závierok a o overení súladu predstavovali 343,2 milióna EUR, pričom sa očakáva, že počas rozpočtového roka sa vyberú ďalšie sumy,

·príjmy z nezrovnalostí predstavovali 115,8 milióna EUR, pričom sa do konca rozpočtového roka očakávajú ďalšie sumy, a

·zostávajúce príjmy z odvodov za mlieko vo výške 1,9 milióna EUR.

Suma pripísaných príjmov, ktoré sa preniesli z roku 2019 do roku 2020, dosahovala 348,2 milióna EUR, čo je takmer o 4 milióny EUR menej, ako sa predpokladalo pri schvaľovaní rozpočtu na rok 2020.

Preto celková suma pripísaných príjmov, ktoré sú k 31. augustu 2020 k dispozícii na financovanie výdavkov EPZF, predstavovala 809,1 milióna EUR, pričom sa očakáva, že počas rozpočtového roka sa vyberú ďalšie sumy.

5.Závery

Z predbežného čerpania rozpočtových prostriedkov EPZF na rok 2020 za obdobie do 31. augusta 2020 vyplýva, že mesačné refundácie členským štátom sú o 682,2 milióna EUR vyššie ako vypočítaný profil čerpania.

Suma pripísaných príjmov vo výške 809,1 milióna EUR je už k dispozícii a v priebehu rozpočtového roka sa očakáva výber ďalších súm.

Komisia momentálne očakáva, že schválené rozpočtové prostriedky spolu s pripísanými príjmami, ktoré budú k dispozícii ku koncu rozpočtového roka, sa využijú v plnom rozsahu. Komisia v návrhu opravného rozpočtu č. 10/2020 navrhla zvýšenie prostriedkov pre EPZF o 48,7 milióna EUR. Navrhované zvýšenie je založené na plnení do konca augusta a na prognózach do konca rozpočtového roka EPZF 2020. Komisia preto odhaduje, že na prenos z rozpočtu na rok 2020 do rozpočtu na rok 2021 nebudú dostupné žiadne pripísané príjmy.